53  En amzer Hor Salver Jezuz-Krist an holl Juzevien devot a oa ar chiz ganto mont bep bloaz da Dempl Jerusalem evit goueliou Pask.  Pa vezed o chom pell diouz ar Jude ez aed hag e teued a vandennadou dar Gêr Santel. Darn a yae war o zroad, darn all war o azened pe war o chañvaled. Debri ha kousket a raent war ribl an hent, hag e giz-se eo e veajer choaz e meur a gorn-bro eus an Asi hag an Afrik.  Daouzek vloaz e oa ar Mabig Jezuz hag ez cas hen ivez da Jerusalem evit goueliou Pask gant e dad hag e vamm.  Goude beza tremenet eun nebeudig derveziou e Jeruzalem e kemeras ar Familh Santel hent an distro. Mari a gerze gant ar merched, Jozef diouz e du gant ar wazed, kaout a rae dezañ edo ar Mabig Jezuz gant e Vamm hag ar Werchez a grede ez edo gant e dad.  54  Dan abardaez pen em gavjont a gevret e voent glacharet holl o welout nedo Jezuz na gant an eil na gant egile.  Antronoz, abred diouz ar mintin, e tistrojont da Jeruzalem, enkrezet holl. Goude tri dervez e kav-jont Jezuz azezet en Templ o selaou an Doktored hag och ober goulennou outo. Sebezet e chôme an holl dirak skiant ar bugelig-se; e dad hag e vamm a voe o-unan estlammet o welout o Mab eno; met o chalon a voe karget a levenez och adkavout Jezuz.  « Va Mabig, eme e vamm dezañ, perak hoch eus graet deomp kement-all. Ho tad ha me a oa ouz ho klask ankeniet holl » - « Perak am chlaskech, a respontas Jezuz, ha  ne ouiech ket e tlean beza gant ar pez a sell ouz va Zad? »  Na souezus eo ar chomzou-se war muzellou Hor Salver... Arabat eo deomp evelato kredi e vefe enno an distera dismegans e keñver ar Werchez.  Jezuz en doa hepken choant digas da soñj de Vamm, ha deomp-ni ivez, ez eo araok pep tra, Mab dan Tad eus an Nefiv ha neo deuet war an douar-mañ nemet evit silvidigez ar bed.  Ar Werchez a-hend-all, a ententas mat komzou he Mab. O derchel a reas doun en he chalon, hag a-gevret gant  Josef ha gant he Mab e tizroas da Nazared.